അനില് കുമാര് കോണ്ഗ്രസിന്റെ അന്തകന് വണ്ടൂരിലും മലപ്പുറത്തും ഡിസിസി ഓഫീസിന് മുന്നില് പോസ്റ്ററുകള് കോഴിക്കോട്ടും പ്രതിഷേധം കോണ്ഗ്രസില് പോസ്റ്റര് യുദ്ധം തുടരുന്നു മലപ്പുറം: കോണ്ഗ്രസില് പോസ്റ്റര് യുദ്ധം തുടരുന്നു. കോഴിക്കോട് ഡിസിസി ഓഫിസിന് മുന്നില് പോസ്റ്റര് ഒട്ടിച്ച് പ്രതിഷേധിച്ചതിന് സമാനമായി വണ്ടൂരിലും മലപ്പുറം ഡിസിസി ഓഫീസിന് മുന്നിലും പോസ്റ്റര് പ്രതിഷേധം. എ പി അനില് കുമാര് എംഎല്എക്കെതിരെയാണ് മലപ്പുറത്ത് പോസ്റ്ററുകള് പ്രത്യക്ഷപ്പെട്ടിരിക്കുന്നത്. അനില് കുമാര് കോണ്ഗ്രസിന്റെ അന്തകനെന്ന് പോസ്റ്ററില് പറയുന്നു. കോണ്ഗ്രസ് നശിച്ചാലും സ്വന്തം നേട്ടമാണ് അനില്കുമാറിന് പ്രധാനമെന്നും പോസ്റ്ററില് വിമര്ശിക്കുന്നു. മലപ്പുറത്ത് ആര്യാടന് ഷൗക്കത്തിനെ അനില്കുമാര് വെട്ടുന്നുവെന്നതാണ് ഈ പോസ്റ്ററിന് പിന്നില്. മലപ്പുറത്തെ മതേതരത്വം തകര്ക്കാന് അനില്കുമാറിന്റെ നേതൃത്വത്തില് ഗൂഢാലോചനയെന്നും പോസ്റ്ററില് പറയുന്നു. വി എസ് ജോയിയെ ഡിസിസി പ്രസിഡണ്ടാക്കുന്നതിനെതിരെയാണ് പോസ്റ്റര്. പോസ്റ്റര് പാര്ട്ടി പ്രവര്ത്തകര് കീറിക്കളഞ്ഞു. എം കെ രാഘവന്റെ നീരാളി പിടുത്തത്തില് നിന്ന് കോഴിക്കോട്ടെ കോണ്ഗ്രസ് പ്രസ്ഥാനത്തെ രക്ഷിക്കുക, കോഴിക്കോട്ടെ കോണ്ഗ്രസ് പ്രസ്ഥാനത്തെ നാമാവശേഷമാക്കിയ ഐവര് സംഘത്തിലെ ഒരാളെ പ്രസിഡന്റ് ആക്കാതിരിക്കുക, എന്നീ കാര്യങ്ങളാണ് കോഴിക്കോട് ഡിസിസി ഓഫീസിന് മുന്നില് പ്രത്യക്ഷപ്പെട്ട പോസ്റ്ററിലുള്ളത്. സത്യസന്ധനായ ഡിസിസി പ്രസിഡണ്ടിനെയാണ് കോഴിക്കോടിന് ആവശ്യമെന്നും പോസ്റ്ററിലുണ്ട്. നിലവില് പ്രവീണ്കുമാറിനാണ് കോഴിക്കോട് പ്രഥമ പരിഗണനയെന്നാണ് സൂചന. Stories you may Like